หุ้น2ก.พ.ปิดตลาดพุ่ง18.15จุด
หุ้นปิดตลาดวันที่ 2 ก.พ.ที่ระดับสูงสุดของวัน&nbsp; 977.84 จุด&nbsp; เพิ่มขึ้น&nbsp; 18.15 จุด หรือ 1.89% มูลค่าการซื้อขาย 17,495.39 ล้านบาท&nbsp;
2 ก.พ. 2554

หุ้นปิดตลาดวันที่ 2 ก.พ.ที่ระดับสูงสุดของวัน  977.84 จุด  เพิ่มขึ้น  18.15 จุด หรือ 1.89% มูลค่าการซื้อขาย 17,495.39 ล้านบาท  
นายธวัชชัย อัศวพรไชย ผู้อำนวยการ ฝ่ายวิเคราะห์หลักทรัพย์  บริษัทหลักทรัพย์โกลเบล็ก กล่าวว่า ตลาดหุ้นปรับตัวขึ้นตามตลาดต่างประเทศหลังจากความวิตกปัญหาการเมืองในอียิปต์ผ่อนคลายลง ประกอบกับตัวเลขเศรษฐกิจสหรัฐฟื้นตัวขึ้น โดยดัชนีการผลิตของเดือนม.ค.2554 พุ่งขึ้นและสูงกว่าคาดการณ์มาก ส่งผลให้ตลาดหุ้นสหรัฐปรับตัวขึ้นส่งผลดีต่อหุ้นทั่วโลก
อย่างไรก็ตามมูลค่าการซื้อขายในตลาดวันนี้ค่อนข้างเบาบาง เนื่องจากตลาดหุ้นในอเชียเริ่มปิดการซื้อขายในช่วงเทศกาลตรุษจีน โดยวันนี้ตลาดหุ้นฮ่องกงเปิดเพียงครึ่งวัน ขณะที่จีน ไต้หวันและเกาหลีปิดทำการ 
สำหรับแนวโน้มตลาดหุ้นในวันพรุ่งนี้ คาดว่าดัชนีมีโอกาสดีดขึ้นทดสอบแนวต้าน 975-980 จุด และแนวรับ 960-950 จุด โดยมองว่าตลาดเริ่มรับรู้ปัจจจัยลบต่างๆ ไปแล้ว ทั้งการขึ้นดอกเบี้ยของจีนหรือการเมืองในอียิปต์  ดังนั้นหากไม่มีปัจจัยลบใหม่ๆ เข้ามา ดัชนีอาจขยับได้ แต่คงไม่มากนัก กลยุทธ์ลลงทุนในช่วงนี้จึงแนะนำ ให้ขายทำกำไรเมื่อหุ้นปรับขึ้นและรอรับเมื่อหุ้นอ่อนตัวลง ส่วนการเมืองในประเทศต้องจับตาดูว่าจะขยายวงกว้างหรือไม่ 
สำหรับหุ้น 5 อันดับแรกที่มีมูลค่าการซื้อขายสูงสุด ได้แก่
PTT   ปิดที่  344 บาท  เพิ่มขึ้น 6 บาท  หรือ  1.78%  มูลค่าการซื้อขาย 1,344  ล้านบาท
IVL    ปิดที่ 39.50 บาท  เพิ่มขึ้น 3 บาท  หรือ  8.22%  มูลค่าการซื้อขาย 1,230  ล้านบาท
PTTCH  ปิดที่  146 บาท  เพิ่มขึ้น 6 บาท  หรือ  4.29%  มูลค่าการซื้อขาย  1,079  ล้านบาท
BANPU  ปิดที่  746  บาท  เพิ่มขึ้น 18 บาท  หรือ  2.47%  มูลค่าการซื้อขาย  974  ล้านบาท
TOP   ปิดที่  68 บาท  เพิ่มขึ้น 1.50  บาท  หรือ  2.26%  มูลค่าการซื้อขาย  792 ล้านบาท